Estrogen

Estrojíínì tàbí oestrogen  jẹ́ àkójọpọ̀ àwọn hòmónù ìbálòpọ̀ tí tí wọ́n ń ṣisẹ́ ìdàgbà-sókè àti ìfètò sí ẹ̀yà ara ìbímọ lára àwọn obìnrin àti ìṣesí ìbálòpọ̀ lára obìnrin.  Ìpín mẹ́rin ni a lè pín estrogen si látàrí ìṣesí àti iṣẹ́ wọn nínú ara obìnrin. Àwọn náà ni: estrone (E1), estradiol (E2), àti estriol (E3). Estradiol,  tí ó tún ń jẹ́ estrane, ni ó lágbára jùlọ tí ó sì wòpọ̀ jùlọ pẹ̀lú.  Bákan náa ni estrogen tí wọ́n ń pè ní estetrol (E4) ni ó ma ń jáde nígbà tí obìnrin bá wà nínú oyún. 
Gbogbo ẹranko elégungun àti àwọn kòkòrò abìyẹ́  ni wọ́n ma ní estrogen lára. Tí a bá ní ká fòye mọ̀ọ́, lílọ bíbọ̀ estrogen nínú ará ọkùnrin àti obìnrin kìí fi bẹ́ẹ̀ pọ̀. Bí ó tilẹ̀ jẹ́ wípé estrogen kìí fi bẹ́ẹ̀ pọ̀ púpọ̀ lára ọkùnrin tó bí ó ṣe wa lára obìnrin, síbẹ̀, ó ní iṣẹ́ pàtàkì tí ó ń ṣe lára ọkùnrin.
Gẹ́gẹ́ bí àwọn steroid hormone ti ń ṣiṣẹ́ ni estrogens náà  rin tàbí pàráàro inú àgọ́ ara tí ó fi mọ́ inú àwọn sẹ́ẹ́lì ara. Ní kété tí  estrogen bá ti wọ inú sẹ́ẹ́lì ara ni ó ma ń ròpọ̀ tí ó sì ma ń jí ohun tí wọ́n ń pè ní estrogen receptor (ERs) sílẹ̀ ní èyí yóò ma ṣiṣẹ́ ààtò ìtakìjí àwọn jíínì ara lọ́kan-ò-jọ̀kan . 
Láfikún, estrogen tún ma ń ṣiṣẹ́ ìjísílẹ̀ àwọn ohun tí wọ́n ń pe ní membrane estrogen receptors (mERs), gẹ́gẹ́ bí  GPER (GPR30).

Àwọn ìtọ́kasí